《次韵新化道中》
宋代·释德洪

形骸寄簪绅，趣味在林麓。楚国富山水，下车已心足。

昨闻入层翠，超放等奔鹿。情高如谢安，举手弄落瀑。

恰如红妆女，弓弯双屈曲。登高发清啸，馀响动林木。

名山冠东南，佳处数天目。以比衡霍胜，家鸡例野鹜。

归来渡湘江，水作鸭头绿。应怀绛翠山，归期何日卜。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。